Diari Oficial de la Generalitat Valenciana


Sumari del DOGV 6129, del 23-10-2009 (2009/11408)

RESOLUCIÓ de 13 de desembre de 2008, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Martínez Loriente, SA.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6129

Data del DOGV
:   23-10-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/11078


Data del document
:   13-12-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 13 de desembre de 2008, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Martínez Loriente, SA. [2009/11113]  
Vist l'expedient de referència, incoat a instàncies de M. Amparo Blanes Zapata, en nom de l'empresa Martínez Loriente, SA, amb CIF P41557992 i domicili social al polígon industrial Castilla, carrer V2, sense número, de Cheste (València), s'emet aquesta resolució de conformitat amb els següents,  
Antecedents de fet  
Primer. Amb data 25 de juliol de 2007, el director general per al Canvi Climàtic va dictar una resolució per la qual es concedia l'autorització ambiental integrada a Martínez Loriente, SA, amb el número 087-07/AAI/CV, per a un escorxador de boví i les instal·lacions de processament de carn, ubicats al polígon industrial El Rincón, de Buñol (València).  
Segon. Amb data 24 d'abril de 2008, M. Amparo Blanes Zapata, en representació de la mercantil Martínez Loriente, SA, va presentar a la Conselleria de Medi Ambient, Aigua, Urbanisme i Habitatge un escrit mitjançant el qual comunicava la previsió de generació de nous residus qualificats de perillosos, els quals no estan recollits en l'autorització ambiental integrada concedida.  
A la sol·licitud, s'adjunta una còpia compulsada dels documents d'acceptació dels nous residus produïts.  
Tercer. Amb data 17 de juliol de 2008, es va notificar, a l'Ajuntament de Buñol, la qualificació de la modificació com a no substancial per part d'aquesta Conselleria i es va sol·licitar un informe, d'acord amb l'article 65 del Decret 127/2006, de 15 de setembre, que desplega la Llei 2/2006, de 5 de maig, de Prevenció de la Contaminació i Qualitat Ambiental.  
Quart. Amb data 17 de juliol de 2008, es va notificar, a l'empresa, l'inici del tràmit de modificació d'ofici de l'autorització ambiental integrada.  
Cinqué. Amb data 19 de setembre de 2008, es va reiterar la petició d'informe a l'Ajuntament d'acord amb l'article 65 del Decret 127/2006 i, com que no va emetre cap informe sobre els aspectes de la seua competència en el termini de 10 dies des de la recepció, es van prosseguir les actuacions.  
Així mateix, s'ha incorporat, a l'expedient, un informe emés pel Servei de Residus Industrials.  
Sisé. Amb data 1 de desembre de 2008, es va notificar a l'interessat l'inici del tràmit d'audiència relatiu a la resolució de la modificació d'ofici de l'autorització ambiental integrada, perquè en el termini de 10 dies hàbils poguera al·legar i presentar els documents i les justificacions que estimara pertinents.  
Fonaments de dret  
Primer. D'acord amb l'article 66 del Decret 127/2006, de 15 de setembre, que desplega la Llei 2/2006, de 5 de maig, de Prevenció de la Contaminació i Qualitat Ambiental, quan l'administració competent reba una comunicació sobre la intenció de dur a terme una modificació no substancial que puga suposar un increment de les emissions o dels abocaments, i per tant l'incompliment dels valors límit d'emissió que estableix l'instrument d'intervenció ambiental, ha d'iniciar un procediment de modificació d'ofici en els termes que estableix aquest títol.  
Segon. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del President de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Regla  
  
\* \* \* \* \* \* \* \* \*  
  
ment orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que tinc assignades, resolc:   
Primer  
Modificar la Resolució de 25 de juliol de 2007 per la qual s'atorgava l'autorització ambiental integrada a l'empresa Martínez Loriente, SA, en els aspectes següents:  
5. Residus  
5.1. Producció de residus  
S'incorpora la producció dels residus següents:  
En el termini de tres mesos des de la concessió d'aquesta autorització caldrà aportar una còpia del document d'acceptació del residu cartutxos de tòner, emés per un gestor autoritzat. Aquest document ha de ser original (o còpia compulsada), ha d'estar segellat pel gestor i ha d'estar vigent.  
Contra aquesta resolució, la qual no posa fi a la via administrativa, es podrà interposar un recurs d'alçada davant la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
València, 13 de desembre de 2008.- El director general per al Canvi Climàtic: Jorge Lamparero Lázaro.